Tour de Francia

O **Tour de Francia** (en francés *Tour de France*, literalment en aragonés *Vuelta a Francia*) ye una cursa ciclista por etapas disputada en Francia y atros países d'arredol mientres tres semanas en o mes de chulio. Ye parte de l'UCI WorldTour y ye considerada como una d'as tres grans cursas ciclistas chunto a o Giro d'Italia y a Vuelta a Espanya.

S'ha celebrau anualment dende 1903, nomás se deixó de celebrar dende 1915 dica 1918 debiu a la Primera Guerra Mundial y dende 1940 dica 1946 debiu a la Segunda Guerra Mundial.

## Marcas
.
* Con 5 victorias.
::* Jacques Anquetil (1957, 1961-1964).
::* Eddy Merckx (1969-1972, 1974).
::* Bernard Hinault (1978, 1979, 1981, 1982, 1985).
::* Miguel Indurain (1991-1995).
* Con 4 victorias.
::* Chris Froome (2013, 2015, 2016 y 2017).
* Con 3 victorias.
::* Philippe Thijs (1913, 1914, 1920).
::* Louison Bobet (1953, 1954, 1955).
::* Greg LeMond (1986, 1989, 1990).

* Victorias por país
:*  Francia ha ganau o Tour en 36 ocasions, con 20 ciclistas diferents.
:*  Belchica ha ganau en 18 ocasions, con 9 ciclistas diferents.
:*  Espanya ha ganau en 12 ocasions, con 7 ciclistas diferents.
:*  Italia ha ganau en 10 ocasions, con 7 ciclistas diferents.
:*  Reino Uniu ha ganau en 6 ocasions, con 3 ciclistas.
:*  Luxemburgo ha ganau en 5 ocasions, con 4 ciclistas diferents.
:*  Estaus Unius ha ganau en 3 ocasions, con 1 ciclista.
:*  Suiza ha ganau en 2 ocasions, con 2 ciclistas diferents.
:*  Países Baixos ha ganau en 2 ocasions, con 2 ciclistas diferents.
:*  Eslovenia ha ganau en 2 ocasions, con 1 ciclista.
:*  Dinamarca ha ganau en 2 ocasions, con 2 ciclistas diferents.
:*  Irlanda ha ganau en 1 ocasión.
:*  Alemanya ha ganau en 1 ocasión.
:*  Colombia ha ganau en 1 ocasión.

* Mayor diferencia d'anyos entre victorias.
:* Gino Bartali ganó o suyo primer Tour en 1938 y o suyo segundo y zaguer Tour, diez anyos dimpués en 1948.
* Mas días vestito d'amariello.
:* Eddy Merckx encara tien ista marca, con un total de 96 días como líder d'a vuelta francesa.
* Mas victorias d'etapa.
:* Eddy Merckx con un total de 34 victorias d'etapa.
* Mas victorias en a clasificación por puntos.
:* Erik Zabel ha ganau o mallot verde en 6 ocasions consecutivas (1996-2001).
* Mas victorias en a clasificación d'a montanya.
:* Richard Virenque ha ganau o mallot blanco con puntos royos en 7 ocasions (1994-1997, 1999, 2003 y 2004).
:* Dimpués d'él, Lucien Van Impe (1971, 1972, 1975, 1977, 1981 y 1983) y Federico Martín Bahamontes (1954, 1958, 1959, 1962, 1963 y 1964) estioron os millors escaladors d'a cursa francesa en 6 ocasions.

## Palmarés

## Mallots
Dende l'1 de chinero de 2009, dimpués d'un alcuerdo internacional que incluye dica l'inte a todas as cursas ciclistas UCI ProTour, cursas organizadas por *RCS Sport* (Giro d'Italia...), cusas organizadas por *Amaury Sport Organisation* (Tour de Francia...) y cursas organizadas por *Unipublic* (Vuelta a Espanya...), s'alcordó que excepto lo Maillot d'a Cheneral Individual, a resta de maillot serían d'a mesma color. Asinas dende l'anyo 2009 os maillot d'o Tour de Francia quedan asinas:
*  Primero Cheneral Individual: casco, pantalón y mallot de color amariella.
* Segundo Cheneral Individual: se sinyala con un numero de color archent sobre royo en cuentas de l'usual negro sobre blanco.
* Tercero Cheneral Individual: se sinyala con un numero de color bronce sobre royo en cuentas de l'usual negro sobre blanco.
*  Primero Cheneral Individual de Puntos: mallot color verda.
*  Primero Cheneral Individual de Montanya: mallot color blanca con puntos royos.
*  Premio d'a Combatividat: se sinyala con un numero blanco sobre royo en cuentas de l'usual negro sobre blanco a lo corredor mas combativo d'a etapa anterior.
*  Primero Cheneral Individual de choven millor clasificau (ha d'estar menor de 25 anyos l'1 de chinero de l'anyo): maillot color blanca.
*  Primero Cheneral Individual de Combinada: en l'actualidat iste premio no existe en o Tour de Francia.

## Aragón en o Tour

Encara que ye prou habitual que o Tour pase amán d'as mugas aragonesas en as suyas etapas pirenencas no estió dica 1991 cuan por primera vegada una etapa d'a cursa gala remató y un atra prencipió en territorio aragonés. A etapa 12 d'a edición d'o Tour de Francia 1991, o día 18 de chulio, prencipió en a localidat biarnesa de Pau y remató con victoria d'o francés Charly Mottet en a ciudat de Chaca dimpués de recorrer 192&nbsp;km. A etapa siguient, o 19 de chulio, prencipió en Chaca y remató con victoria d'o italiano Claudio Chiappucci en a estación d'esquí de Val-Loron, en a comuna de Genos, dimpués de 232&nbsp;km. En ista etapa Miguel Indurain se vistió por primera vegada d'amariello, pa dimpués ganar o suyo primer Tour de Francia.

O primer aragonés, y espanyol, en participar en o Tour de Francia estió José María Javierre que heba pasau desapercibiu per toz dica que en 2004 a revista ciclista *Coups de pédales* descubrió que en 1909 participó per primera vegada con o suyo nombre afrancesau como *Joseph Habierre* cuan no teneba encara la nacionalidat francesa tot y vivir en Francia dende os cuatro anyos d'edat.

En toz os anyos d'historia d'o Tour nomás un ciclista aragonés ha puyau dica o podio en París. Fernando Escartín remató tercero en a edición de 1999 dezaga d'o estausunidense Lance Amstrong (dimpués descalificau) y o suizo Alex Zülle. Amás o ciclista pelaire ganó ixe mesmo anyo a etapa reina d'os Pireneus entre Sent Gaudenç y Piau-Engaly.

## Referencias

## Se veiga tamién
* Col du Galibier.
* Vuelta a Espanya.
* Giro d'Italia.

## Vinclos externos

*  Pachina oficial d'o Tour de Francia.
*  Premio Prencipe d'Asturias d'Esportes 2003.
*  Puertos miticos d'o Tour de Francia en Google Maps.
*  Noticias d'o Tour de Francia.